**Základná škola, Z. Nejedlého 2, 052 01 Spišská Nová Ves**

**KRITÉRIÁ PRIJATIA ŽIAKA DO 5. ROČNÍKA ŠPORTOVEJ TRIEDY V ŠKOLSKOM ROKU 2024/2025 so zameraním na futbal a plávanie**

Zriaďovanie športovej triedy je v súlade so zákonom č. 245/2008Z.z. o výchove a vzdelávaní a o zmene a doplnení niektorých zákonov. Do športovej triedy sa prijímajú športovo talentovaní žiaci na základe výsledkov overenia talentu pre daný šport.

Cieľom zriadenia športových tried na našej škole je podporiť a rozvíjať športové nadanie žiakov (chlapcov a dievčat) vo futbale a v plávaní, ktoré majú v našom meste a v celoslovenskom meradle tradíciu a úspechy. Chceme vychovať žiakov s aktívnym prístupom k športu, telesnému zdraviu, tímovému duchu a rozvoju kolektívneho povedomia.

Výberového konania do športových tried sa môžu zúčastniť žiaci, ktorí úspešne ukončia 4. ročník základnej školskej dochádzky. /Výberu sa môžu zúčastniť aj žiaci iných základných škôl v meste a blízkeho okolia/.

Do športovej triedy sa prijímajú športovo talentovaní žiaci /chlapci a dievčatá/ na základe výsledkov overenia talentu pre daný šport. Kritéria výberu:

**I. časť – pohybová: 1. Motorické testy všeobecnej pohybovej výkonnosti**

**2. Motorické testy špeciálnej pohybovej výkonnosti**

**II. časť – zdravotná: 1. Potvrdenie lekára o zdravotne spôsobilosti**

**III. časť – súhlas: 1. Súhlas zákonného zástupcu so zaradením žiaka(čky) do ŠT**

Podmienkou prijatia žiaka do športovej triedy je dosiahnuť 50 % úspešnosť z obidvoch motorických testov - špeciálna pohybová výkonnosť (futbal 4 testy- 36 bodov, plávanie 4 testy- 36 bodov) a všeobecná pohybová výkonnosť (4 testy- 36 bodov).

Vyhodnotením jednotlivých kritérií a absolvovaním pohybových testov výberová komisia získa informácie o pohybovej zdatnosti uchádzačov pre daný šport. Podľa výsledkov sa stanoví poradie uchádzačov do športovej triedy. Rodičia vybraných žiakov budú v júni príslušného roka pozvaní do školy, kde budú informovaní o forme štúdia, o učebných plánoch, o podmienkach a materiálnom vybavení školy. Prijatým žiakom vydá riaditeľ oznámenie príp. rozhodnutie o prijatí. Overenie športového nadania sa uskutoční v areáli ZŠ Z. Nejedlého 2, Spišská Nová Ves.

**Plávanie – apríl 2024, bazén ZŠ Futbal – apríl 2024, športový areál ZŠ**

Presný dátum a čas skúšok bude zverejnený na webovej stránke školy začiatkom apríla 2024.

**MOTORICKÉ TESTY VŠEOBECNEJ POHYBOVEJ VÝKONNOSTI / futbal, plávanie/**

1. Člnkový beh 4x10m /reakčná a akceleračná rýchlosť/ 1 – 9 bodov

2. Ľah – sed za 30s /dynamická sila svalov trupu/ 1 – 9 bodov

3. Skok do diaľky z miesta /dynamická sila DK a koordinácia/ 1 – 9 bodov

4. Výdrž v zhybe nadhmatom /statická sila HK/ 1 – 9 bodov

**MOTORICKÉ TESTY ŠPECIÁLNEJ POHYBOVEJ VÝKONNOSTI / futbal/**

1. Žonglovanie P noha 1 – 9 bodov

2. Žonglovanie Ľ noha 1 – 9 bodov

3. Žonglovanie hlavou 1 – 9 bodov

4. Slalom s loptou 1 – 9 bodov

**MOTORICKÉ TESTY ŠPECIÁLNEJ POHYBOVEJ VÝKONNOSTI /plávanie/**

1. 25 m voľný spôsob 1 – 9 bodov

2. Plávanie pod vodou 1 – 9 bodov

3. Skok do vody 1- 9 bodov

4. Vylovenie predmetu 1-9 bodov